**Rózsa-szavak**

**Óravázlat**

**1.Bevezető beszélgetés**

 Ki szereti a virágokat?

 Milyen virágokat kedveltek?

 Vannak-e otthon a kertben virágaitok?

 Ki gondozza őket? stb

**2. Csoportalakítás**

3-4 virág képe egyenként 4 részre van vágva, minden gyerek kap egy részletet és

 megkeresi a helyét.

**3. A rózsa szó jelentéseit gyűjtik össze, ha szükséges, használhatják az értelmező szótárt.**

pl. a virág, a formáját utánzó ábra, a vízsugarat elosztó szórófej, valaminek a szerelme, stb.

**4. Szavakat gyűjtenek, amelyekben szerepel a „rózsa” szó.**

pl. rózsaablak, rózsahimlő, rózsaolaj, rózsavíz, rózsaszín, kőrózsa, szélrózsa, stb.

**5. Mindegyik csoport kiválaszt egy-két szót a listájáról és kéri a többiek magyarázatát.**

**6. Rózsás közmondások – A közmondás /szám/ és jelentésének/betű/ összekötése**

 1.Rózsaszínben látja a világot.

 2.Piros, mint a rózsa.

 3.Rózsa ajaka, tövis a nyelve.

 4.Ki rózsából veti ágyát, alkudjék meg a tövisekkel.

 5.Nincsen rózsa tövis nélkül.

 6.Amilyen rózsát szakítottál, olyat szagolsz!

 7.Későn nyílt rózsa, későn fonnyad el.

 a/ Nincs az életben zavartalan boldogság.

 b/ Túlzott derűlátó, optimista.

 c/ Szép, egészséges.

 d/ Minél később fejlődik ki a lány, annál tovább megőrzi a fiatalságát.

 e/ Ki milyen feleséget választott magának, olyan házaséletet él.

 f/ Aki olyan nőt vesz feleségül, akiben csak a szépség az érték, számolnia kell azzal,

 hogy nem lesz boldog élete a felesége mellett.

 g/ Szép arcú, de csúnya beszédű.

**7. A cikk elolvasása.**

**8. Mindenki választ egy növényt és megbeszélik a csoportban, miért azt választották.**

**9. Egy virág rajzolása vagy készítése krepp papírból.**

/ A 6. feladat megfejtése: 1-b; 2-c; 3-g; 4-f; 5-a; 6-e; 7-d /